
                                                                                                         7 בפברואר, 2016 
מחדרה לאירופה
יצרנית הגרנולה "רפאל'ס" הציגה את מוצריה בתערוכת המזון העולמית ISM 

החברה השיקה בתערוכה סדרת מוצרים אורגנית בפיתוח חדשני הכוללת חטיפי אגוזים ופירות יבשים, חטיפי 7 דגנים וחטיפי ילדים • בחברה מעריכים כי היקף הייצוא יעמוד על כמיליון שקלים בשנת 2016 

חברת רפאל'ס, היצרנית הישראלית המתמחה למוצרי מזון טבעיים, גרנולה ומוצרי דגנים, השתתפה בתערוכת המזון הבינלאומית ISM שנערכה בשבוע שעבר בקלן גרמניה. רפאל'ס הציגה סדרת מוצרים חדשה, פרי פיתוח ארוך וקפדני, הכוללת מוצרים ביו אורגניים בהם תערובות גרנולה, חטיפי אגוזים ופירות יבשים, חטיפי דגנים וחטיפי גרנולה לילדים. סדרת המוצרים החדשה מיועדת בעיקר לשווקים במערב אירופה וארה"ב, אך תשווק בהמשך גם בארץ ברשתות השיווק האורגניות. 

לדברי יקי הראל, מנכ"ל חברת רפאל'ס, "תערוכת ISM הנה הבמה הגדולה והמרשימה בעולם כיום, המאפשרת ליצרנים ומשווקים מתחום מוצרי המתיקה והאפייה, להציג את מרכולתם, לצד פיתוח קשרי מסחר ושיתופי פעולה עם נציגים מכל רחבי תבל. יצרנים רבים מציגים, במסגרת ביתנים לאומיים או במסגרות פרטיות, את החידושים בתחום ייצור הממתקים, כשמידי שנה עולה הצורך למוצרי בריאות". לדבריו, אין הרבה יצרני מזון אורגני בישראל אשר מייעדים את מוצריהם לייצוא. "היקפי הצריכה של מוצרים אורגניים באירופה וארה"ב עולה מדי שנה והוא גדול באחוזים משמעותית מאשר בארץ".
בסדרת המצרים האורגנים של רפאל'ס ניתן למצוא גרנולה, תוספות לסלט, חטיפי אגוזים ופירות יבשים, חטיפי דגנים וחטיפי ילדים. הבדלי המחירים בין המוצרים הרגילים לאורגניים יהיה רק כ 10-15%, שלא כמו בשאר המוצרים האורגניים בחו"ל, שם הפערים מגיעים עד לכמעט 100%.  בחברה מעריכים כי היקף הייצוא יעמוד על כמיליון שקלים בשנת 2016. 

לדברי רפאל ממבר, בעלים של רפאל'ס ומנהל הפיתוח הראשי, לאחר תהליך ארוך ועמוק של פיתוח מוצרים, מציגה החברה את סדרת המוצרים הביו אורגנית שלה. "המוצרים נועדו לענות על הביקוש הגובר למוצרים אורגניים תזונה מאוזנות היטב במיוחד בתחום מוצרי ילדים. זה לא מספיק להכריז אורגני כדי להיות אורגני, אלא לייצר מזון בעל ערך אמיתי על ידי בחירה של המרכיבים הנכונים באופן הקרוב ביותר לטבע", מסביר רפאל ממבר. 

חברת רפאל'ס מתמחה בייצור מוצרי מזון טבעיים, טעימים ומזינים. במפעל החברה מיוצרת גרנולה באיכות הגבוהה ביותר המשווקת במספר טעמים וגדלים תחת המותג "גרנולה רפאל" ו"תענוג", תערובות מפנקות לסלט ("צ'וקולומומו"), חטיפי אנרגיה "פוזיטיב" ועוד. החברה המשפחתית פועלת מתוך שליחות של עשיית טוב ובמטרה להביא לצרכן מוצרי מזון באיכות גבוהה ומזינה. 

